CELEX: 31983R1985
Language: el
Date: 1983-07-18 00:00:00
Title: Κανονισμός (ΕΟΚ) αριθ. 1985/83 της Επιτροπής της 18ης Ιουλίου 1983 περί παύσεως της αλιείας της ρέγγας από πλοία με σημαία της Ομοσπονδιακής Δημοκρατίας της Γερμανίας

Avis juridique important

|

31983R1985

Κανονισμός (ΕΟΚ) αριθ. 1985/83 της Επιτροπής της 18ης Ιουλίου 1983 περί παύσεως της αλιείας της ρέγγας από πλοία με σημαία της Ομοσπονδιακής Δημοκρατίας της Γερμανίας  

Επίσημη Εφημερίδα αριθ. L 195 της 19/07/1983 σ. 0041 - 0041

***** ΚΑΝΟΝΙΣΜΟΣ (ΕΟΚ) αριθ. 1985/83 ΤΗΣ ΕΠΙΤΡΟΠΗΣ  της 18ης Ιουλίου 1983  περί παύσεως της αλιείας της ρέγγας από πλοία με σημαία της Ομοσπονδιακής Δημοκρατίας της Γερμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον ακνονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των Κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1353/83 του Συμβουλίου της 26ης Μαΐου 1983 που καθορίζει προσωρινές ποσοστώσεις για τα αποθέματα ρέγγας στο βόρειο και κεντρικό τμήμα της Βορείου Θαλάσσης (3), προβλέπει ότι η Ομοσπονδιακή Δημοκρατία της Γερμανίας έχει την άδεια να αλιεύει περιορισμένο αριθμό ποσοστώσεων ρέγγας στο βόρειο και κεντρικό τμήμα της Βορείου Θαλάσσης από την 1η Ιουνίου 1983·  ότι το Συμβουλίο κατά τις συνεδριάσεις της 11ης και 12ης Ιουλίου 1983 δεν ήταν σε θέση να εκδώσει τον προτεινόμενο από την Επιτροπή κανονισμό που χορηγούσε μια νέα προσωρινή ποσόστωση στην Ομοσπονδιακή Δημοκρατία της Γερμανίας·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό την ημερομήνια κατά την οποία τα αλιεύματα που πραγματοποιούνται από πλοία που φέρουν τη σημαία Κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι τα αλιεύματα ρέγγας στα ύδατα των υποζωνών CIEM IVα και ΙV β από πλοία με σημαία της Ομοσπονδιακής Δημοκρατίας της Γερμανίας έφθασαν τις ποσοστώσεις που έχουν διατεθεί προσωρινά για το 1983·  ότι η Ομοσπονδιακή Δημοκρατία της Γερμανίας πληροφόρησε της Επιτροπή στις 13 Ιουλίου 1983 ότι η αλιεία γάδου από τα πλοία της στη Βόρεια Θάλασσα έχει παύσει·  ότι είναι ως εκ τούτου σκόπιμο να συμμορφωθεί μ' αυτή την ημερομηνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιεύματων ρέγγας στα ύδατα των υποζωνών CIEM IVα και ΙVβ από πλοία με σημαία της Ομοσπονδιακής Δημοκρατίας της Γερμανίας ή νηολογημένα στην Ομοσπονδιακή Δημοκρατία της Γερμανίας εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στην Ομοσπονδιακή Δημοκρατία της Γερμανίας για το 1983.  Απαγορεύεται η αλιεία της ρέγγας στα ύδατα των υποζωνών CIEM IVα και IVβ, καθώς επίσης και η μεταμόρφωση της ρέγγας που έχει αλιευθεί στις υποζώνες αυτές, από πλοία με σημαία της Ομοσπονδιακής Δημοκρατίας της Γερμανίας ή νηολογημένα στην Ομοσπονδιακή Δημοκρατία της Γερμανίας.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 13η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Ιουλίου 1983.  Για την Επιτροπή  ΓΕΩΡΓΙΟΣ ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 139 της 28. 5. 1983, σ. 54.